Søndag vajede Dannebrog på halvt på Skelund Sogneskole, hvor den mindste af de to piger, der indebrændte i en bil i Tyskland, om få dage skulle starte i 3. klasse.

Den ældste af de to piger, skulle være vendt tilbage fra sommerferien og starte i 4. klasse på Havbakkeskolen i Als sammen med sine kammerater. Her vajede flaget også på halv søndag. Havbakkeskolen i Als har indkaldt til mindehøjtidelighed for de to piger søndag kl. 15.00.